માળીયા હાટીના પંથકની એક સગીરાનું બોટાદના સરવા ગામના ૩૦ વર્ષીય પરણીત નરાધમે કરેલ અપહરણ અને આચરેલ દુષ્કર્મના કેસમાં અદાલતે દુષ્કર્મના આરોપીને ૧૪ વર્ષની સખ્ત કેદની સજા ફટકારી છે. મે. ૨૦૧૬ માં માળીયા હાટીના પોલીસ સ્ટેશનમાં નોંધાયેલ આ ગુનાની હકીકત મુજબ માળીયા હાટીના પંથકનો એક શ્રમીક પરીવાર બોટાદ પંથકમાં બગીચાઓમાં મજુરી કામ કરતો હતો ત્યારે આ પરીવારની એક સગીર દીકરીને બોટાદના સરવા ગામનો ૩૦ વર્ષીય પરણીત શખ્સ હર્ષદગીરી મનસુખગીરી ગૌસ્વામી ભગાડી ગયો હતો અને દુષ્કર્મ આચર્યુ હતુ જે અંગે સગીરાએ હર્ષદગીરી સામે પોલીસમાં ફરીયાદ નોંધાવી હતી અને બાદમાં આ સગીરાએ બાળકને જન્મ આપ્યો હતો.